CELEX: 32021D0837
Language: lt
Date: 1620259200000
Title: Tarybos sprendimas (ES) 2021/837 2021 m. gegužės 6 d. dėl pozicijos, kurios Europos Sąjunga turi laikytis Tarptautinėje atogrąžų medienos taryboje, dėl 2006 m. Tarptautinio susitarimo dėl atogrąžų medienos pratęsimo

2021 5 26   
               
               
                  LT
               
               
                  Europos Sąjungos oficialusis leidinys
               
               
                  L 185/23
               
            
         TARYBOS SPRENDIMAS (ES) 2021/837
         2021 m. gegužės 6 d.
         dėl pozicijos, kurios Europos Sąjunga turi laikytis Tarptautinėje atogrąžų medienos taryboje, dėl 2006 m. Tarptautinio susitarimo dėl atogrąžų medienos pratęsimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 ir 207 straipsnius kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2006 m. Tarptautinis susitarimas dėl atogrąžų medienos (toliau – 2006 m. TSAM) buvo Sąjungos sudarytas Tarybos sprendimu 2011/731/ES (1) ir įsigaliojo 2011 m. gruodžio 7 d.;
                  
               
                     (2)
                  
                  
                     pagal 2006 m. TSAM 6 straipsnį Tarptautinė atogrąžų medienos taryba (toliau – TAMT) yra aukščiausia Tarptautinės atogrąžų medienos organizacijos (toliau – TAMO) institucija, kurią sudaro visos TAMO narės;
                  
               
                     (3)
                  
                  
                     pagal 2006 m. TSAM 44 straipsnio 1 dalį tas susitarimas turi galioti 10 metų po jo įsigaliojimo dienos, t. y. iki 2021 m. gruodžio 6 d., nebent TAMT pagal jo 12 straipsnį atliktu atskiru balsavimu nuspręstų jį pratęsti, susitarti dėl jo iš naujo arba jį nutraukti. Pagal 2006 m. TSAM 44 straipsnio 2 dalį TAMT gali nuspręsti jį pratęsti dviem laikotarpiams – pirminiam penkerių metų ir papildomam trejų metų laikotarpiui;
                  
               
                     (4)
                  
                  
                     sprendimą dėl 2006 m. TSAM pratęsimo TAMT priims arba savo 2021 m. lapkričio mėn. vyksiančioje 57-ojoje sesijoje, arba tarp sesijų nerengdama posėdžio;
                  
               
                     (5)
                  
                  
                     2006 m. TSAM pratęsimas pradiniam penkerių metų laikotarpiui atitinka Sąjungos interesus, nes TAMO yra dar tik pradiniame finansinio atsigavimo etape ir pradėjo savo finansinės struktūros reformą;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi TAMT, dėl 2006 m. TSAM pratęsimo,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Tarptautinėje atogrąžų medienos taryboje, yra pritarti 2006 m. Tarptautinio susitarimo dėl atogrąžų medienos pratęsimui pradiniam penkerių metų laikotarpiui arba už jį balsuoti.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gegužės 6 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2011 m. lapkričio 8 d. Tarybos sprendimas 2011/731/ES dėl 2006 m. Tarptautinio susitarimo dėl atogrąžų medienos sudarymo Sąjungos vardu (OL L 294, 2011 11 12, p. 1).